Diari Oficial de la Generalitat Valenciana


Sumari del DOGV 6977, del 04-03-2013 (2013/2212)

RESOLUCIÓ de 20 de febrer de 2013, de la Conselleria de Presidència i Agricultura, Pesca, Alimentació i Aigua, per la qual s'aprova la constitució de l'agrupació dels ajuntaments del Palomar, Bufali i Benissoda per al sosteniment en comú del lloc de secretaria.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6977

Data del DOGV
:   04-03-2013

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2013/2212


Data del document
:   20-02-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 20 de febrer de 2013, de la Conselleria de Presidència i Agricultura, Pesca, Alimentació i Aigua, per la qual s'aprova la constitució de l'agrupació dels ajuntaments del Palomar, Bufali i Benissoda per al sosteniment en comú del lloc de secretaria. [2013/2212]  
Els ajuntaments del Palomar i Bufali, per mitjà d'acords plenaris adoptats en sessions de 22 d'agost i 14 de setembre de 2012, respectivament, van acordar, amb un informe previ de la secretaria, amb el vot favorable de la majoria absoluta del nombre legal de membres de la corporació, dissoldre l'agrupació municipal per al sosteniment en comú del lloc de secretaria.  
El lloc de secretaria de l'agrupació es troba actualment ocupat amb caràcter definitiu per la funcionària, amb habilitació de caràcter estatal, Verónica Vázquez Mollerstedt.  
D'altra banda, l'Ajuntament de Benissoda, en la sessió plenària de data 14 de setembre de 2012, i els ajuntaments del Palomar i Bufali, en les mateixes sessions plenàries esmentades anteriorment, van acordar, amb un informe previ de la secretaria, amb el vot favorable de la majoria absoluta del nombre legal de membres de la corporació, constituir una agrupació per al sosteniment en comú del lloc de secretaria, i van sol·licitar la classificació del lloc resultant com a Secretaria de classe tercera.  
En les mateixes sessions plenàries es van aprovar els estatuts pels quals s'ha de regir l'agrupació i es va designar per a l'exercici del lloc de treball de Secretaria de l'agrupació la funcionària, amb habilitació de caràcter estatal, Sra. Verónica Vázquez Mollerstedt, la qual, segons consta en l'expedient, ha manifestat la seua conformitat.  
Sotmesos els acords a audiència de la interessada i informació pública per espai de 30 dies, segons s'acredita en l'expedient, per mitjà d'anuncis en el Butlletí Oficial de la Província de València de 25 i 26 de setembre de 2012, núm. 229 i 230, no s'han produït reclamacions.   
  
Sol·licitat el preceptiu informe a la Diputació Provincial de València, este ha sigut emés en sentit favorable, mitjançant un acord adoptat en sessió de data 24 de gener de 2013.  
De conformitat amb el que establix la disposició transitòria sèptima de la Llei 7/2007, de 12 d'abril, de l'Estatut Bàsic de l'Empleat Públic, fins que no s'aproven les normes de desplegament de la disposició addicional segona d'este estatut, sobre el règim jurídic dels funcionaris amb habilitació de caràcter estatal, continuaran en vigor les disposicions que en l'actualitat regulen l'escala de funcionaris d'Administració local amb habilitació de caràcter nacional, que s'entendran referides a l'escala de funcionaris amb habilitació de caràcter estatal.  
  
En virtut d'això, i fent ús de les competències atribuïdes pels articles 13 i 15.2 del Decret 159/1997, de 29 d'abril, del Govern Valencià, pel qual s'aprova el Reglament regulador de les competències de la Generalitat relatives als funcionaris de l'Administració local amb habilitació de caràcter nacional, resolc:  
  
Primer  
Aprovar la dissolució de l'agrupació constituïda pels ajuntaments del Palomar i Bufali per al sosteniment en comú del lloc de secretaria.  
  
  
Segon   
Aprovar la constitució d'una nova agrupació constituïda pels ajuntaments del Palomar, Bufali i Benissoda per al sosteniment en comú del lloc de secretaria.  
  
Tercer  
Classificar el lloc de treball resultant de l'agrupació com a secretaria de classe tercera, reservat a funcionaris pertanyents a la subescala de secretaria intervenció, i adscriure a este lloc, amb caràcter definitiu, la funcionària amb habilitació de caràcter estatal Verónica Vázquez Mollerstedt.  
  
Contra esta resolució, que posa fi a la via administrativa, de conformitat amb el que establix l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les persones interessades podran interposar els recursos següents:  
a) Directament, recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats a partir de l'endemà de la seua publicació en el Diari Oficial de la Comunitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, recurs de reposició davant del mateix òrgan que ha dictat l'acte, en el termini d'un mes a comptar de l'endemà de la seua publicació en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública, no es pot interposar recurs en via administrativa, sense perjuí del que disposa l'article 44 de la Llei 29/1998, de 13 de juliol, i ho haurà de requerir prèviament perquè s'anul·le o revoque este acte, en el termini de dos mesos comptats des de l'endemà de la seua publicació en el Diari Oficial de la Comunitat Valenciana, tenint en compte que això no incidix en l'executivitat de l'acord ni interromp els terminis amb vista a la seua fermesa, al no ser substitutiu del règim de recursos en via administrativa.   
Tot això sense perjuí que les persones interessades puguen exercitar qualsevol altra via que estimen oportuna.  
  
València, 20 de febrer de 2013.- El conseller de Presidència i Agricultura, Pesca, Alimentació i Aigua: José Císcar Bolufer.